6.

Norādes par konkrētām slejām: Sleja Atsauces uz tiesību aktiem un norādes 010 Darījumu partnera nosaukums Tādu visu darījumu partneru nosaukumus, no kuriem iegūtais finansējums pārsniedz 1 % no kopējām saistībām, dilstošā secībā ieraksta 010. slejā, t. i., pēc iegūtā finansējuma apjoma. Darījumu partnera nosaukums ir tāda uzņēmuma juridiskās personas apzīmējums, no kura iegūts finansējums, ieskaitot visas norādes uz uzņēmuma veidiem, piemēram, SA (Société anonyme Francijā), Plc. (public limited company Apvienotajā Karalistē) vai AG (Aktiengesellschaft Vācijā). 020 LEI kods Darījumu partnera juridiskās personas identifikācijas kods. 030 Darījumu partnera sektors Katru darījumu partneri, pamatojoties uz FINREP ekonomikas sektoru klasēm, klasificē vienā sektorā: i) centrālās bankas; ii) vispārējās valdības; iii) kredītiestādes; iv) citas finanšu sabiedrības; v) nefinanšu sabiedrības; vi) mājsaimniecības. Savstarpēji saistītu klientu grupām nozari nenorāda. 040 Darījumu partnera mītnes valsts Izmanto darījumu partnera dibināšanas valsts ISO kodu 3166-1-alpha-2 (ieskaitot pseido ISO kodus starptautiskajām organizācijām, sk. Eurostat“Balance of Payments Vademecum” jaunāko izdevumu). Savstarpēji saistītu klientu grupām valsts nav jānorāda. 050 Produktu veids 010. slejā minētos darījumu partnerus klasificē pēc produkta veida, kas atbilst emitētajam produktam, kurā saņemts finansējums (vai jauktiem produktu veidiem – kurā saņemta finansējuma lielākā daļa), izmantojot šādus kodus, kas norādīti treknrakstā: UWF (nenodrošināts korporatīvais finansējums, kas iegūts no finanšu klientiem, ieskaitot starpbanku līdzekļus) UWNF (nenodrošināts korporatīvais finansējums, kas iegūts no nefinanšu klientiem) REPO (finansējums, kas iegūts no līgumiem par aktīvu pārdošanu ar atpirkšanu saskaņā ar Kapitāla prasību regulas 4. panta 1. punkta 82. apakšpunktu) CB (finansējums, kas iegūts no segto obligāciju emisijas saskaņā ar Kapitāla prasību regulas 129. panta 3. vai 4. punktu VAI Direktīvas 2009/65/EK 52. panta 4. punktu) ABS (finansējums, kas iegūts no ar aktīviem nodrošinātiem vērtspapīriem, ieskaitot ar aktīviem nodrošinātus komerciālos vērtspapīrus) IGCP (finansējums, kas iegūts no grupas iekšējiem darījumu partneriem) 060 Saņemtā summa Tāda finansējuma kopsummu, kas saņemts no darījumu partneriem, kuri norādīti 010. slejā, norāda 060. slejā. 070 Vidējais svērtais sākotnējais termiņš 060. slejā norādītai saņemtā finansējuma summai (no 010. slejā norādītā darījumu partnera) vidējo svērto sākotnējo termiņu šādam finansējumam norāda 070. slejā. Vidējais svērtais sākotnējais termiņš ir vidējais sākotnējais termiņš (dienās) finansējumam, kas saņemts no šā darījumu partnera, pamatojoties uz saņemtā finansējuma dažādu summu lielumu salīdzinājumā ar kopējo saņemto finansējumu. Piemēram: 1. EUR 1 mljrd., kas saņemts no darījumu partnera A ar 180 dienu sākotnējo termiņu. 2. EUR 0,5 mljrd., kas saņemts no darījumu partnera A ar 360 dienu sākotnējo termiņu. Vidējais svērtais sākotnējais termiņš = (EUR 1 mljrd./EUR 1,5 mljrd.) * 180 dienas + (EUR 0,5 mljrd./EUR 1,5 mljrd.) * 360 dienas Vidējais svērtais sākotnējais termiņš = 240 dienas 080 Vidējais svērtais atlikušais termiņš. 060. slejā norādītai saņemtā finansējuma summai (no 010. slejā norādītā darījumu partnera) vidējo svērto atlikušo termiņu šādam finansējumam norāda 080. slejā. Vidējais svērtais atlikušais termiņš ir vidējais atlikušais termiņš (dienās) finansējumam, kas saņemts no šā darījumu partnera, pamatojoties uz saņemtā finansējuma dažādu summu lielumu salīdzinājumā ar kopējo saņemto finansējumu. Piemēram: 1. EUR 1 mljrd., kas saņemts no darījumu partnera A ar 60 dienu atlikušo termiņu. 2. EUR 0,5 mljrd., kas saņemts no darījumu partnera A ar 180 dienu atlikušo termiņu. Vidējais svērtais atlikušais termiņš = (EUR 1 mljrd./EUR 1,5 mljrd.) * 60 dienas + (EUR 0,5 mljrd./EUR 1,5 mljrd.) * 180 dienas Vidējais svērtais sākotnējais termiņš = 100 dienas